laion/Wikipedia-Exotic huggingface dataset:
শচীন্দ্রনাথ বক্সী

শচীন্দ্রনাথ বক্সী (২৫ ডিসেম্বর ১৯০৪ – ২৩ নভেম্বর ১৯৮৪) ছিলেন একজন বিশিষ্ট ভারতীয় বিপ্লবী এবং ভারতের বিপ্লবী স্বাধীনতা আন্দোলন এ গঠিত হিন্দুস্তান রিপাবলিকান অ্যাসোসিয়েশন তথা ১৯২৮ খ্রিস্টাব্দ হতে পরিচিত  হিন্দুস্তান সোশ্যালিস্ট রিপাবলিকান অ্যাসোসিয়েশনের অন্যতম প্রতিষ্ঠাতা। শচীন্দ্রনাথ বক্সী ১৯০৪ খ্রিস্টাব্দের ২৫ শে ডিসেম্বর বৃটিশ ভারতের আগ্রা ও অওধের যুক্ত প্রদেশ বর্তমানের উত্তর প্রদেশের বারাণসীতে জন্ম গ্রহণ করেন। তার পৈতৃক বাড়ি ছিল অবিভক্ত বাংলার অধুনা বাংলাদেশের ফরিদপুর জেলায়। ছাত্রাবস্থাতেই তিনি বিপ্লবী ক্রিয়াকলাপে যুক্ত হন। ইন্টারমিডিয়েট পরীক্ষাও দিতে পারেননি। তিনি ১৯২৫ খ্রিস্টাব্দের ৯ ই আগস্ট সংগঠিত  কাকোরি ট্রেন ডাকাতিতে অংশগ্রহণকারী বিপ্লবীদের একজন ছিলেন। এই ঘটনার দু-মাস পর তাকে ও তার বন্ধুদের লখনউ সেন্ট্রাল জেলের ১১ নম্বর ব্যারাকে পাঠানো হয়। এবং বিচারে ১৩ই জুলাই ১৯২৭ তারিখে দ্বীপান্তরে (আন্দামান) যাবজ্জীবন কারাদণ্ড হয়। অবশ্য ১৯৩৭ খ্রিস্টাব্দে তার সেলুলার জেল থেকে মুক্তি হয় এবং কংগ্রেসে যোগ দেন। স্বাধীনতার পর তিনি অত্যন্ত সাধারণ জীবন যাপন করেন। তৎকালীন কংগ্রেস শাসনের বিরুদ্ধে তিনি জনসঙ্ঘের হয়ে উত্তর প্রদেশ বিধান সভার সদস্য নির্বাচিত হয়েছিলেন। ১৯৮৪ খ্রিস্টাব্দের ২৩ শে নভেম্বর পরলোক গমন করেন "Kakori Train Robbery Anniversary: All You Need to Know About the Incident"। News18। সংগ্রহের তারিখ ২০২০-০৪-১২।  "Republic Day 2020 Read about sachindra nath bakshi who looted the government treasury from passenger train"। Nai Dunia। ২০২০-০১-২৪। সংগ্রহের তারিখ ২০২০-০৪-১২।
২০০১ সালে বাগেরহাট বোমা হামলা

২০০১ সালে বাগেরহাট বোমা হামলা বলতে ২৩শে সেপ্টেম্বর ২০০১ সালে বাগেরহাটে শেখ হাসিনার নেতৃত্বে বাংলাদেশ আওয়ামী লীগের একটি নির্বাচনী সমাবেশের উপর বোমা হামলাকে বোঝায়। এতে নয় জনের মৃত্যু হয়। তত্ত্বাবধায়ক সরকার দায়িত্ব গ্রহণ করেছিল এবং বাংলাদেশে ২০০১ সালের সাধারণ নির্বাচনের প্রস্তুতি নেওয়া শুরু হয়েছিল। ২০০১ সালে বাংলাদেশ আওয়ামী লীগের বেশ কয়েকটি অনুষ্ঠানে সন্দেহভাজন ইসলামপন্থী সন্ত্রাসী গোষ্ঠী বোমা হামলা করে। প্রধানমন্ত্রী শেখ হাসিনার চাচাতো ভাই শেখ হেলাল উদ্দীন বাগেরহাট জেলার মোল্লাহাট উপজেলার খলিলুর রহমান ডিগ্রি কলেজ মাঠে বাংলাদেশ আওয়ামী লীগের নির্বাচনী জনসভায় বক্তব্য রাখছিলেন। তিনি যে সময় বক্তব্য রাখছিলেন সেসময় দুটি বোমা নিক্ষেপ করা হয় যার ফলে ৯ জন নিহত এবং ১০০ জনেরও বেশি লোক আহত হয়। এই হামলার পর একটি মামলা দায়ের করা হয়, যার কার্যক্রম ১৯ এপ্রিল ২০০৪ সালে বাংলাদেশ জাতীয়তাবাদী দলের শাসনামলে বন্ধ করে দেওয়া হয়। বাংলাদেশ আওয়ামী লীগ ক্ষমতায় ফিরে আসার পর স্বরাষ্ট্র মন্ত্রণালয় মামলাটি পুনরায় চালু করার পদক্ষেপ নেয়। অপরাধ তদন্ত বিভাগের তদন্তের পর ২০১১ সালের ২১ আগস্ট ৬ জনের বিরুদ্ধে অভিযোগ আনা হয়। আসামিরা হল, মোল্লাত বাংলাদেশ জাতীয়তাবাদী দলের শাখা সাবেক সভাপতি বাদশা মিয়া, হরকাতুল জিহাদ আল-ইসলামী বাংলাদেশের প্রধান মুফতি হান্নান, জামাত-উল-মুজাহিদীন বাংলাদেশের কর্মী আরিফুজ্জামান, জিল্লুর রহমান, হাফেজ মোহাম্মদ রকিব হাসান এবং আবু তালেব। Riaz, Ali (২০১২)। Islamist Militancy in Bangladesh: A Complex Web (ওলন্দাজ ভাষায়)। Routledge। পৃষ্ঠা Appendix 2। আইএসবিএন 9781134057153। সংগ্রহের তারিখ ১ আগস্ট ২০১৭।  "Bangladesh rally bombed"। news.bbc.co.uk। BBC। সংগ্রহের তারিখ ১ আগস্ট ২০১৭।  "Mufti Hannan remanded in Bagerhat bomb attack case"। The Daily Star (ইংরেজি ভাষায়)। ২৩ আগস্ট ২০১০। সংগ্রহের তারিখ ১ আগস্ট ২০১৭।  Chowdhury, Rashed (২৪ সেপ্টেম্বর ২০০১)। "Eight die in Bangladesh election rally bomb blast"। GulfNews। সংগ্রহের তারিখ ১ আগস্ট ২০১৭।  "Case for bombing Sk Helal's public meet revived"। The Daily Star (ইংরেজি ভাষায়)। ৭ ফেব্রুয়ারি ২০১০। সংগ্রহের তারিখ ১ আগস্ট ২০১৭।  "Charges pressed against 4 over bomb attack on Helal's rally"। Prothom Alo (ইংরেজি ভাষায়)। ২ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৭।  "Mufti Hannan, 5 others charge sheeted"। The Daily Star (ইংরেজি ভাষায়)। ২২ আগস্ট ২০১৩। সংগ্রহের তারিখ ১ আগস্ট ২০১৭।  "Charges pressed against 4"। print.thefinancialexpress-bd.com। The Financial Express। ২ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৭।
পেরুর ভূগোল

পেরু প্রশান্ত মহাসাগরের প্রান্তে অবস্থিত দক্ষিণ আমেরিকার মধ্য-পশ্চিম অঞ্চলের একটি দেশ। এটি সম্পূর্ণভাবে দক্ষিণ গোলার্ধে অবস্থিত। ইকুয়েডর, কলম্বিয়া, ব্রাজিল, বলিভিয়া এবং চিলির সাথে এর স্থল সীমানা রয়েছে, যার মধ্যে ব্রাজিলের সাথে এর স্থল সীমানা দীর্ঘতম। আয়তন: স্থলভাগ: মোট স্থলভূমি ১৩,৭৯,৯৯৯   বর্গ কিলোমিটার; জলভাগ: মোট জলভাগের পরিমান ৫,০০০   বর্গ কিলোমিটার। সামুদ্রিক আয়ত্ত্ব: মহীসোপান: ২০০ নটিক্যাল মাইল (৩৭০.৪ কিমি; ২৩০.২ মা); টেরিস্ট্রিয়াল সমুদ্রসীমা: ২০০ নটিক্যাল মাইল (৩৭০.৪ কিমি; ২৩০.২ মা); বিশেষ অর্থনৈতিক এলাকা: ৯,০৬,৪৫৪ কিমি২ (৩,৪৯,৯৮৪ মা২)। ভূমির ব্যবহার: আবাদযোগ্য ভূমি: ৩%; স্থায়ী শষ্য: ০.৫%; স্থায়ী চারণভূমি: ২১%; বন ও কাঠের জন্য ব্যবহৃত: ৬৬%। সেচের আওতাভূক্ত ভূমি: ১২,৮০০   বর্গ কিলোমিটার। দেশের সবচেয়ে জনবহুল শহর রাজধানী লিমা। লিমার মহানগরের জনসংখ্যা ১ কোটিরও বেশি। পেরুর দ্বিতীয় বৃহত্তম শহর আরেকুইপার জনসংখ্যা ৯,৮৯,৯১৯ এবং দেশের উত্তরাঞ্চলের ক্রমবর্ধমান শহর ট্রুজিলোর জনসংখ্যা ৯,৩৫,১৪৭। পেরুর উন্নত শহরগুলি দেশটির উপকূলীয় অঞ্চল এবং উত্তরে অবস্থিত। পেরুর লোকসংখ্যা ৩২.১ মিলিয়ন। পেরুতে নগরায়নের হার ৭৯.২%, এবং এটি বার্ষিক ১.৫৭% হারে বৃদ্ধি পাচ্ছে। লিমা আমেরিকা অঞ্চলের সবচেয়ে বড় শহরগুলোর একটি এবং এখানে দেশের মোট জনসংখ্যার ৩১.৭% 'এর বসবাস। পেরুর জনসংখ্যার ঘনত্ব প্রতি বর্গ কিলোমিটারে ২৫ জন বা বর্গ মাইলে ৫৭ জন। "Population Pyramids of the World from 1950 to 2100"। PopulationPyramid.net (ইংরেজি ভাষায়)। সংগ্রহের তারিখ ১৯ আগস্ট ২০২১।  "Peru Urbanization - Demographics"। www.indexmundi.com। সংগ্রহের তারিখ ১৯ আগস্ট ২০২১।  "Major Cities in Peru: The Largest and the Most Popular | New Peruvian" (ইংরেজি ভাষায়)। New Peruvian। ২১ ডিসেম্বর ২০১৭। সংগ্রহের তারিখ ১৯ আগস্ট ২০২১।  "Peru Population 2018 (Demographics, Maps, Graphs)"। worldpopulationreview.com। সংগ্রহের তারিখ ১৯ আগস্ট ২০২১।  প্রাচীন ইনকা সভ্যতা[স্থায়ীভাবে অকার্যকর সংযোগ] সম্পর্কিত তথ্য। ন্যাশনাল ইনিস্টিটিউট অফ জিওগ্রাফি, পেরু। উইকিমিডিয়া কমন্সে পেরুর ভূগোল সংক্রান্ত মিডিয়া রয়েছে।
দ্বিতীয় সোমেশ্বর

দ্বিতীয় সোমেশ্বর (শা. ১০৬৮ – ১০৭৬ খ্রিস্টাব্দ) নিজের পিতা প্রথম সোমেশ্বরের (অহবমল্ল) পরে পশ্চিম চালুক্য সিংহাসনে আরোহণ করেন। তিনি গদাগ ও তার পার্শ্ববর্তী অঞ্চল শাসন করতেন। ১০৭০ খ্রিস্টাব্দ নাগাদ দ্বিতীয় সোমেশ্বর সাম্রাজ্যের বিস্তার ঘটান এবং মালব নিজ সাম্রাজ্যভুক্ত করেন। নিজ রাজত্বকালে তাঁকে বারবার তাঁর উচ্চাকাঙ্ক্ষী কনিষ্ঠ ভ্রাতা ষষ্ঠ বিক্রমাদিত্যের প্রতিদ্বন্দ্বিতার মুখে পড়তে হয়েছিল। পরে ষষ্ঠ বিক্রমাদিত্য তাঁকে সিংহাসনচ্যুত করে ক্ষমতা দখল করেছিলেন। Nath sen, Sailendra (১৯৯৯)। Ancient Indian History and Civilization। Routledge। পৃষ্ঠা 385।  Nath sen, Sailendra (১৯৯৯)। Ancient Indian History and Civilization। Routledge। পৃষ্ঠা 386।  Nilakanta Sastri, K.A. (1955). A History of South India, OUP, New Delhi (Reprinted 2002). Nilakanta Sastri, K.A. (1935). The CōĻas, University of Madras, Madras (Reprinted 1984). Dr. Suryanath U. Kamat (2001). Concise History of Karnataka, MCC, Bangalore (Reprinted 2002).
মণিপুর সংস্কৃতি বিশ্ববিদ্যালয়

মণিপুর সংস্কৃতি বিশ্ববিদ্যালয়ভারতের মণিপুরের ইম্ফালে অবস্থিত একটি সরকারি বিশ্ববিদ্যালয়। বিশ্ববিদ্যালয়টি মণিপুর রাজ্য সরকার দ্বারা প্রতিষ্ঠিত এবং স্বীকৃত একটি সরকারি বিশ্ববিদ্যালয়। মণিপুর সংস্কৃতি বিশ্ববিদ্যালয় মণিপুর রাজ্য আইনসভার দ্য মণিপুর ইউনিভার্সিটি অব কালচার অ্যাক্ট, ২০১৫ এর মাধ্যমে প্রতিষ্ঠিত হয়েছিল। বিশ্ববিদ্যালয়টির মূল উদ্দেশ্য মণিপুরের মানুষের সাংস্কৃতিক বিষয়ে অধ্যয়নের মাধ্যমে রাজ্যের সমৃদ্ধ সাংস্কৃতিক ঐতিহ্যকে তুলে ধরা। বর্তমানে এটি ইম্পালের প্যালেস কম্পাউন্ডে অস্থায়ী ক্যাম্পাসে পাঠদান পরিচালনা করছে। শিক্ষার্থীদের প্রথম ব্যাচের ক্লাস ২০১৬ সালের শরৎকাল থেকে শুরু হয়েছে। বিশ্ববিদ্যালয়টি মণিপুর রাজ্য সরকার, বিশ্ববিদ্যালয় মঞ্জুরি কমিশন (ভারত) এবং ভারত সরকারের দ্বারা স্বীকৃত। "Untitled Page"। সংগ্রহের তারিখ ২০ আগস্ট ২০২১।  "Culture University Bill passed without reservation provision"। Imphal Times। ৩ মার্চ ২০১৫। সংগ্রহের তারিখ ১২ অক্টোবর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sangai Express, The (১৩ জুলাই ২০১৬)। "Decks cleared for MUC's maiden session"। ১৪ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "First session of Manipur University of Culture Commences : 21st sep16 ~ E-Pao! Headlines"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সংরক্ষণাগারভুক্ত অনুলিপি"। ২৪ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০২১।
উইকি হোস্টিং সার্ভিস

উইকি হোস্টিং সার্ভিস বা উইকি ফার্ম হল একটি সার্ভার বা সার্ভারের একটি বিন্যাস যা ব্যবহারকারীদের ব্যক্তিগত, স্বাধীন উইকি তৈরি এবং বিকাশের সরলীকরণ সরঞ্জাম সরবরাহ করে। উইকি ফার্ম কে উইকি "পরিবারের" সঙ্গে বিভ্রান্ত করা হয় না। উইকি পরিবার একই সার্ভারে অবস্থিত কোন উইকি গ্রুপের জন্য এটি একটি সাধারণ শব্দ। উইকি ফার্ম শুরুর পূর্বে, যে কেও উইকি পরিচালনা করতে চাইলে তাকে সফ্টওয়্যারটি ইনস্টল করে সার্ভার (গুলি) নিজেকেই পরিচালনা করতে হতো। বীপরিতে একটি উইকি ফার্মের প্রশাসন একবারই তার নিজস্ব সার্ভারে কোর উইকি কোড ইনস্টল করে, কেন্দ্রীয়ভাবে সার্ভারগুলি রক্ষণাবেক্ষণ করে, এবং প্রতিটি উইকির কার্য সম্পাদনের জন্য ভাগ করা মূল কোড সহ প্রতিটি পৃথক উইকির বিষয়বস্তুর জন্য সার্ভারে অনন্য স্থান স্থাপন করে। বাণিজ্যিক এবং অবাণিজ্যিক উভয় উইকি ফার্ম ব্যবহারকারী এবং অনলাইন সম্প্রদায়ের জন্য উপলব্ধ। যদিও বেশিরভাগ উইকি ফার্ম যে কাওকে তাদের নিজস্ব উইকি খোলার অনুমতি দেয়, কেউ কেউ বিধিনিষেধও আরোপ করে। অনেক উইকি ফার্ম বিভিন্ন কোম্পানির বিজ্ঞাপন সন্নিবেশের মাধ্যমে রাজস্ব উপার্জন করে, কিন্তু প্রায়শই বিজ্ঞাপন গ্রহণের বিকল্প হিসাবে মাসিক ফি প্রদানের অনুমতি দেয়। বর্তমানে উল্লেখযোগ্য উইকি ফার্মের অনেকগুলি ই ২০-এর দশকের মাঝামাঝি সময়ে শুরু হয়, যার মধ্যে রয়েছে উইকিপিডিয়া (২০০১), ফ্যানডম (২০০৪), পিবিওয়ার্কস (২০০৫), ওয়েটপেইন্ট (২০০৫), উইকিডট (২০০৬), এবং গেইমপিডিয়া (২০১২)। উইকি হোস্টিং পরিষেবার তুলনা pywikibot families configuration for Wikimedia DMOZ কম্পিউটার/সফটওয়্যার/গ্রুপওয়্যার/উইকি/উইকি ফার্মস ওয়েব্যাক মেশিনে আর্কাইভকৃত ১৩ মার্চ ২০১৭ তারিখে উইকিম্যাট্রিক্স, ব্যবহারকারীর পছন্দের উপর ভিত্তি করে উইকিফার্মগুলির ইন্টারেক্টিভ নির্বাচন
অলুপ রাজবংশ

অলুপ রাজবংশ (আনুমানিক খ্রিস্টীয় দ্বিতীয় শতাব্দী – পঞ্চদশ শতাব্দী) ছিল ভারতের একটি প্রাচীন রাজবংশ। এই রাজবংশ শাসিত রাজ্যটির নাম ছিল ‘অলবখেদ অরুসসির’ এবং এই রাজ্যের বিস্তার ঘটেছিল অধুনা কর্ণাটক রাজ্যের উপকূলীয় জেলাগুলি জুড়ে। সমৃদ্ধির শিখরে থাকাকালীন অলুপরা একটি স্বাধীন রাজ্য শাসন করত। পরবর্তীকালে তারা বনবাসীর কদম্বদের সামন্তে পরিণত হয়। আরও পরে দক্ষিণ ভারতের পরিবর্তিত রাজনৈতিক প্রেক্ষাপটে তারা চালুক্য, রাষ্ট্রকূট ও হৈসলদের সামন্ত হিসেবেও রাজ্য শাসন করে। উপকূলীয় কর্ণাটক অঞ্চলে তাদের প্রভাব প্রায় ১২০০ বছর স্থায়ী হয়েছিল। প্রমাণ পাওয়া যায় যে, অলুপদের মধ্যে মাতৃতান্ত্রিক উত্তরাধিকার প্রথা (অলিয়সন্তান) চালু ছিল। কারণ, অলুপ রাজা সোয়িদেবের পরে তাঁর ভাগ্নে কুলশেখর বঙ্কিদেব (অলুপ রাজকুমারী কৃষায়িতায়ি ও হৈসল তৃতীয় বীর বল্লালের পুত্র) রাজা হয়েছিলেন। Prabhu, Ganesh (২২ জুলাই ২০১৫)। "Alupa inscription found at Mangodu temple"। The Hindu। সংগ্রহের তারিখ ১৫ জুন ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Prabhu, Ganesh (৫ মার্চ ২০১৫)। "Tulu pillar inscription found in Kota"। The Hindu। সংগ্রহের তারিখ ১৫ জুন ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Amitav Ghosh (২০০৩)। The Imam and the Indian: prose pieces। Orient Blackswan। পৃষ্ঠা 189। আইএসবিএন 978-81-7530-047-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Polali's famed shrine echoes the heroics of the Alupa kings"। Deccan Chronicle। ১ অক্টোবর ২০১৭। সংগ্রহের তারিখ ১৫ জুন ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mysore. University. Dept. of History, University of Mysore. Dept. of History (১৯৭২)। The Hoysaḷa Dynasty। Prasārānga, University of Mysore। পৃষ্ঠা 95–96। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Dr. Suryanath U. Kamath, A Concise history of Karnataka from pre-historic times to the present, Jupiter books, 2001, MCC, Bangalore (Reprinted 2002) Govindraya Prabhu S, Nithyananda Pai M, "The Alupas, Coinage and history", 2006, আইএসবিএন ৮১-৭৫২৫-৫৬০-৯ (Paperback), আইএসবিএন ৮১-৭৫২৫-৫৬১-৭ (Hardbound), Manipal Printers, Published by SG Prabhu, Sanoor, 2006, 500 copies. Thulunaadina Shaasnagalu ... By K T Shaila Verma. Tjhulunaadina Jaina Arasu Manethanagalu published by Hampi University... under Edition Of Chinnaswamy Sosale.
জ্যাকব এলর্ডি

জ্যাকব এলর্ডি (জন্ম ২৬ শে জুন ১৯৯৭) একজন অস্ট্রেলিয়ান অভিনেতা। তিনি নেটফ্লিক্সের দ্য কিসিং বুথ টিন ফিল্ম ফ্র্যাঞ্চাইজি এবং এইচবিও সিরিজ ইউফোরিয়ায় তার ভূমিকার জন্য পরিচিত। এলর্ডি অস্ট্রেলিয়ার কুইন্সল্যান্ডের ব্রিসবেনে 26 জুন 1997 সালে জন এবং মেলিসা এলর্ডির ঘরে জন্মগ্রহণ করেছিলেন। তিনি বাস্ক বংশোদ্ভূত। তার তিনটি বড় বোন আছে। তিনি মেলবোর্নের সেন্ট কেভিন কলেজ এবং পরে ব্রিসবেনের নুডজি কলেজে মাধ্যমিক বিদ্যালয়ে পড়াশোনা করেন। হলিউড সিনেমায় এলর্ডির প্রথম অভিজ্ঞতা ছিল পাইরেটস অফ দ্য ক্যারিবিয়ান: ডেড মেন টেল নো টেলসকে অতিরিক্ত হিসেবে। তার প্রথম অভিনয়ের ভূমিকা ছিল অস্ট্রেলিয়ান চলচ্চিত্র সুইং সাফারিতে ২০১৮ সালে, রোস্টারের ভূমিকায় অভিনয় করে। এলফোর্ডি নেটফ্লিক্সের রোমান্টিক কমেডি চলচ্চিত্র দ্য কিসিং বুথ -এ নোয়া ফ্লিনের চরিত্রে অভিনয় করে খ্যাতি অর্জন করেছিলেন, যার প্রিমিয়ার হয়েছিল ২০১৮ সালের মে মাসে। তিনি দ্য কিসিং বুথ 2, এর পরিশিষ্টে ভূমিকার পুনরাবৃত্তি করেছিলেন, যা ২০১৯ সালের মাঝামাঝি সময়ে কেপটাউনে চিত্রায়িত হয়েছিল এবং ২০২০ সালের জুলাই মাসে মুক্তি পেয়েছিল। তিনি সিরিজের তৃতীয় চলচ্চিত্র দ্য কিসিং বুথ 3 এর শুটিং সম্পন্ন করেছেন, যা ২০২১ সালের ১১ই আগস্ট নেটফ্লিক্সে মুক্তি পেয়েছিল। এলর্ডি ২০১৯ সালে হরর চলচ্চিত্র দ্য মর্টারিউরি কালেকশনে অভিনয় করেছিলেন এবং এইচবিও টেলিভিশন সিরিজ ইউফোরিয়ায় নাট জ্যাকবসের অভিনয় শুরু করেছিলেন। "Here's What You Need to Know About "The Kissing Booth" Star Jacob Elordi"। Seventeen। ২৯ মে ২০১৮। ৩০ মে ২০১৮ তারিখে মূল থেকে আর্কাইভ করা। সংগ্রহের তারিখ ৩০ মে ২০১৮।  উদ্ধৃতি ত্রুটি: <ref> ট্যাগ বৈধ নয়; JacobElordi2020 নামের সূত্রটির জন্য কোন লেখা প্রদান করা হয়নি "The Kissing Booth Stars Joey King and Jacob Elordi Are Kissing In Real Life"। Decider। ১৫ মে ২০১৮। ২১ মে ২০১৮ তারিখে মূল থেকে আর্কাইভ করা। সংগ্রহের তারিখ ৩০ মে ২০১৮।  "Will there be a sequel to The Kissing Booth?"। Metro। ২৭ মে ২০১৮। ১২ জুন ২০১৮ তারিখে মূল থেকে আর্কাইভ করা। সংগ্রহের তারিখ ৩০ মে ২০১৮।  Gemmill, Allie (১৯ আগস্ট ২০১৯)। "Joey King Is Officially Done Filming The Kissing Booth Sequel"। Teen Vogue। ৪ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০২০।  Framke, Caroline (১৩ জুন ২০১৯)। "TV Review: HBO's Euphoria Starring Zendaya"। Variety। ১২ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০২০।  Westbrook, Caroline (১৭ জুন ২০১৮)। "What is Euphoria, the HBO series featuring Zendaya and The Kissing Booth's Jacob Elordi?"। Metro। ৩০ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৮।    ইন্টারনেট মুভি ডেটাবেজে জ্যাকব এলর্ডি  (ইংরেজি)
পোলিনা কোমার

পোলিনা দিমিত্রিয়েভনা কোমার (রুশ: Полина Дмитриевна Комар, আ-ধ্ব-ব: [pɐˈlʲinə kɐˈmar]; জন্ম ৪ নভেম্বর ১৯৯৯) হলেন একজন রুশ সমলয় সাঁতারু। তিনি ২০১৮ সালের ইউরোপীয় অ্যাকোয়াটিক্স চ্যাম্পিয়নশিপে টিম ফ্রি রুটিন প্রতিযোগিতায় স্বর্ণপদক জয়লাভ করেছেন। "Final results" (পিডিএফ)। ৫ আগস্ট ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ আগস্ট ২০২১।
সভেতলানা কোলিসনিচেঙ্কো

সভেতলানা কোন্সতান্তিনোভনা কোলিসনিচেঙ্কো (রুশ: Светлана Константиновна Колесниченко, আ-ধ্ব-ব: [svʲɪˈtɫanə kəlʲɪsʲnʲɪˈtɕenkə]; জন্ম: ২০ সেপ্টেম্বর ১৯৯৩) হলেন সমলয় সাঁতারের একজন রুশ প্রতিযোগী। তিনি তিনবারের অলিম্পিক চ্যাম্পিয়ন। তিনি ওয়ার্ল্ড অ্যাকুয়াটিক প্রতিযোগিতায় ১৬টি স্বর্ণপদক জয়লাভ করেছেন। তিনি এলইএন ইউরোপীয় অ্যাকুয়াটিক চ্যাম্পিয়নশিপে ১১টি স্বর্ণপদক, ২০১৩ গ্রীষ্মকালীন ইউনিভার্সিয়াড প্রতিযোগিতায় ২টি স্বর্ণ জয়লাভ করেছেন। ২০১৮ সালে, কোলিসনিচেঙ্কো এবং ভারভারা সুব্বোটিনা ২০১৮ ইউরোপিয়ান অ্যাকোয়াটিক্স চ্যাম্পিয়নশিপে ডুয়েট টেকনিক্যাল রুটিন এবং ডুয়েট ফ্রি রুটিন উভয়তেই স্বর্ণপদক জয়লাভ করেছেন। "2019 World Aquatics Championships solo technical routine results" (পিডিএফ)। ২১ আগস্ট ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ আগস্ট ২০২১।  "Duet technical routine – Final" (পিডিএফ)। 2018 European Aquatics Championships। ২৯ জুলাই ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ জুলাই ২০২০।  "Duet free routine – Final" (পিডিএফ)। 2018 European Aquatics Championships। ২৯ জুলাই ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ জুলাই ২০২০।  ওয়ার্ল্ড অ্যাকুয়াটিক্সে সভেতলানা কোলিসনিচেঙ্কো (ইংরেজি) স্পোর্টস রেফারেন্সে সভেতলানা কোলিসনিচেঙ্কো
মণীন্দ্রনাথ বন্দ্যোপাধ্যায়

মণীন্দ্রনাথ বন্দ্যোপাধ্যায় (১৩ জানুয়ারি ― ২০ জুন ১৯৩৪) ছিলেন ভারতীয় উপমহাদেশের ব্রিটিশ শাসনের বিরুদ্ধে জাতীয় আন্দোলনে সক্রিয় অংশগ্রহণকারী এক বিপ্লবী। তিনি হিন্দুস্তান সোশ্যালিস্ট রিপাবলিকান অ্যাসোসিয়েশনের সাথে যুক্ত ছিলেন। মণীন্দ্রনাথ বন্দ্যোপাধ্যায় ১৯০৯ খ্রিস্টাব্দের ১৩ই জানুয়ারি বৃটিশ ভারতের আগ্রা ও অওধের যুক্ত প্রদেশের অধুনা উত্তর প্রদেশের বারাণসীর নিকটস্থ পান্ডে ঘাট গ্রামে জন্ম গ্রহণ করেন। পিতা ডাঃ তারিণীচরণ বন্দ্যোপাধ্যায়। ছাত্রাবস্থায় তিনি রামপ্রসাদ বিসমিল শচীন্দ্রনাথ সান্যাল রাজেন্দ্র লাহিড়ী শচীন্দ্রনাথ বক্সী যোগেশচন্দ্র চট্টোপাধ্যায় প্রমুখ প্রতিষ্ঠিত হিন্দুস্তান সোশ্যালিস্ট রিপাবলিকান অ্যাসোসিয়েশনের সাথে যুক্ত হন। তার সাত ভাইও বিপ্লবী দলের সদস্য হন। তিনি রাজেন্দ্রনাথ লাহিড়ীকে বিপ্লবীগুরু হিসাবে মানতেন। ১৯২৮ খ্রিস্টাব্দের কাকোরি ট্রেন ডাকাতি র ঘটনায় অন্যান্যদের সাথে রাজেন্দ্রনাথ লাহিড়ীও গ্রেফতার হন। দীর্ঘ সময়ের বিচারে ব্রিটিশ সরকার ১৯২৭ খ্রিস্টাব্দের ১৭ ই ডিসেম্বর রামপ্রসাদ বিসমিল, ঠাকুর রোশন সিং আসফাকউল্লা খান সহ রাজেন্দ্রনাথকে গোন্ডা জেলে ফাঁসি দেয়। মণীন্দ্রনাথের মামা জিতেন্দ্র নাথ ব্যানার্জি ডেপুটি সুপারিনটেন্ডন্ট অব পুলিশ হিসাবে কাকোরি যড়যন্ত্র মামলার তদন্ত করেছিলেন। নিজের বিপ্লবীগুরু রাজেন্দ্রনাথের ফাঁসির বদলা নিতে ১৯২৮ খ্রিস্টাব্দের ১৩ই জানুয়ারি মামাকে গুলিবিদ্ধ করেন এবং নিজে আত্ম-সমর্পণ করেন। ফলে বিচারে তার দশ বৎসরের সশ্রম কারাদণ্ড হয়। এই সময় ফতেপুর সেন্ট্রাল জেলে তার সাথে মন্মথনাথ গুপ্ত ও যশপালও বন্দী ছিলেন। জেলে তাদের উপর পুলিশের নৃশংস অত্যাচারের বিরুদ্ধে অনশন ধর্মঘট শুরু করেন তিনি। অনশনের ফলে তার শারীরিক অবস্থার অবনতি হতে থাকে । ৬৬ দিন পর ১৯৩৪ খ্রিস্টাব্দের ২০ শে জুন তিনি মৃত্যু বরণ করেন। "মণীন্দ্র নাথ ব্যানার্জি (হিন্দিতে)"। ২০২১-০৮-২০ তারিখে মূল থেকে আর্কাইভ করা। সংগ্রহের তারিখ ২০২১-০৮-২০।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৫৩৪, আইএসবিএন ৯৭৮-৮১-৭৯৫৫-১৩৫-৬ ""Who's who of Indian Martyrs Vol.I"। সংগ্রহের তারিখ ২০২১-০৮-২০।
বিগ বস ১৫

বিগ বস: সংকট ইন জাঙ্গল (ইংরেজি: Bigg Boss: Sankat in Jungle, হিন্দি: बिग बॉस: जंगल में संकट, অনুবাদ: বিগ বস: জঙ্গলে সংকট; যা বিগ বস ১৫ নামেও পরিচিত) হচ্ছে ভারতীয় আপাতবাস্তব টেলিভিশন অনুষ্ঠান বিগ বসের পঞ্চদশ আসর। ওলন্দাজ আপাতবাস্তব টেলিভিশন অনুষ্ঠান বিগ ব্রাদার সিরিজের ওপর নির্মিত বিগ বস বরাবরের মতো এবারো ভারতীয় টেলিভিশন চ্যানেল কালারসে সম্প্রচারিত হচ্ছে। বিগ বসের ইতিহাসে সর্বোচ্চ ১২তম এবং টানা ৭ম বারের মতো বলিউড অভিনেতা সালমান খান এই আসরটির উপস্থাপনা করছেন। ২০২১ সালের ২রা অক্টোবর তারিখে, এই আসরের উদ্বোধনী অনুষ্ঠান অনুষ্ঠিত হয়েছে। এই আসরটি ছয় সপ্তাহের জন্য অনুষ্ঠিত বিগ বস ওটিটি-এর পর শুরু হয়েছে। ২০২১ সালের ২২শে আগস্ট তারিখে মুক্তিপ্রাপ্ত এই আসরের প্রথম ঝলকে সালমান খানকে একজন বন কর্মকর্তা হিসেবে দেখা গিয়েছে, যেখানে তিনি বিশ্বসুন্দরী নামে একটি ইচ্ছাধারী কথা বলা গাছের সাথে কথা বলেছেন, যার কণ্ঠ প্রদান করেছেন প্রবীণ অভিনেত্রী রেখা। বিগ বস ওটিটি-এর ফাইনালে এই আসরের উদ্বোধনী অনুষ্ঠানের তারিখ প্রকাশ করে আরেক ঝলক প্রকাশ করা হয়েছিল। এই আসরের মূলভাব হচ্ছে "জঙ্গলে সংকট"। মূলভাবের কথা মাথায় রেখে বিগ বস অনুষ্ঠানের প্রতীক বিগ বসের চোখ নকশা করা হয়েছে। এবার বিগ বসের চোখটি সবুজ ঘাস দিয়ে ঢাকা এবং চোখের পুতুলে একটি গাছ উল্লেখ রয়েছে, আগুনের শিখা চোখের কেন্দ্র হতে বেরিয়ে আসছে। এই আসরে বাড়ির সকল সদস্যদের পুরো আসরে কয়েকটি প্রয়োজনীয় জিনিসসহ বেঁচে থাকার জন্য একটি দৈনন্দিন সরঞ্জামসহ একটি ব্যাগ দেওয়া হয়েছে; তারা পূর্ববর্তী আসরগুলোর প্রতিযোগীদের তুলনায় কম সুবিধা পেয়েছেন। বাড়ির সদস্যরা একটি ছোট জঙ্গল বাড়িতে প্রবেশ করেছে, যেখানে প্রথম কয়েক সপ্তাহের জন্য একটি ছোট রান্নাঘর, বিছানা এবং সোফা এবং বাথরুম রয়েছে। বাড়ির সদস্যরা, যারা জঙ্গল থেকে বেঁচে থাকতে পারবে, তারা প্রধান বিলাসবহুল বাড়িতে প্রবেশ করতে সক্ষম হবে। "Before Bigg Boss 15, Bigg Boss OTT to premiere in August"। The Indian Express (ইংরেজি ভাষায়)। সংগ্রহের তারিখ ২০২১-০৭-১৮।  "Rekha's voice is heard in the first promo for the fifteenth season of reality show Bigg Boss, hosted by Salman Khan."। Hindustan Times (ইংরেজি ভাষায়)। ২২ আগস্ট ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Salman Khan's Bigg Boss 15 to premiere on October 2. Watch new promo"। India Today (ইংরেজি ভাষায়)। ১৮ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাপ্তরিক ওয়েবসাইট (ইংরেজি)
ইসমাইল সাবরি বিন ইয়াকোব

দাতো সেরি ইসমাইল সাবরি বিন ইয়াকোব (জন্ম ১৮ জানুয়ারি ১৯৬০) একজন মালয় রাজনীতিবিদ যিনি মালয়েশিয়ায় নবম প্রধানমন্ত্রী হিসাবে ২১ আগস্ট ২০২১ তারিখ থেকে দায়িত্ব পালন করছেন। এর পূর্বে তিনি পূর্ববর্তী প্রধানমন্ত্রী মুহিদ্দিন ইয়াসিনের সরকারের অধীনে জুলাই থেকে আগস্ট ২০২১ পর্যন্ত মালয়েশিয়ার ত্রয়োদশ উপপ্রধানমন্ত্রী এবং মার্চ থেকে আগস্ট ২০২১ পর্যন্ত প্রতিরক্ষা মন্ত্রীর দায়িত্ব পালন করেন।
টিটলিস ঝুলন্ত সেতু

টিটলিস ঝুলন্ত সেতু সুইস আল্পসের টিটলিস পর্বতের চূড়ার পাশে অবস্থিত একটি ঝুলন্ত পথচারী সেতু। সমুদ্রপৃষ্ঠ হতে প্রায় ৩,০০০ মিটার (৯,৮০০ ফুট) উপরে নির্মিত এটি ইউরোপের সর্বোচ্চ-উচ্চতার ঝুলন্ত সেতু এবং "বিশ্বের সবচেয়ে ভয়ঙ্কর সেতু" হিসেবে আখ্যায়িত। অবস্থানগত উচ্চতায় এটি সুইজারল্যান্ডে অবস্থিত সালবিট সেতুর রেকর্ড ভেঙে দিয়েছে। সেতুটি দৈর্ঘ্যে প্রায় ১০০ মিটার (৩২০ ফুট) কিন্তু মাত্র ১ মিটার (৩ ফুট) প্রশস্ত। টিটলিস সেতু বছরের উষ্ণ মাসগুলিতে পর্যটকদের জন্য একটি বিশেষ আকর্ষণ হয়ে উঠবে-এই উদ্দ্যেশে নির্মিত হয়েছিল। আবহাওয়া অনুকূলে থাকা সাপেক্ষে পাঁচ মাসের মধ্যে এটির নির্মাণ হয়েছিল। সেতুটি ১৯০ কিলোমিটার প্রতি ঘণ্টা (১২০ মাইল প্রতি ঘণ্টা) বায়ুবেগ সহ্য করার পাশাপাশি উল্লেখযোগ্য তুষারপাত প্রতিরোধ করার উপযোগি করে নকশা করা হয়েছিল , টিটলিস এঙ্গেলবার্গ স্কি রিসোর্টের একজন মুখপাত্র ব্যাখ্যা করেন যে, এটি প্রায় ৪৫০ টন (৫০০ শর্ট টন) তুষার মোকাবেলা করতে পারে। নির্মাণে ব্যবহৃত বেশিরভাগ সামগ্রী কেবল কারে পরিবহন করা হত, বড় যন্ত্রাংশগুলি হেলিকপ্টারের মাধ্যমে বহন করা হয়েছিল। সম্পূর্ণ প্রকল্পটি সম্পন্ন করতে প্রায় ১ মিলিয়ন ডলার ব্যয় হয়েছিল। ১৯১৩ সালের জানুয়ারিতে এঙ্গেলবার্গ -গার্সনিয়ালপ ফনিকুলার রেলপথের উদ্বোধনের শতবার্ষিকী উদযাপন উপলক্ষে প্রকল্পটির নকশা করা হয়েছিল। ২০১২ সালের ৭ ডিসেম্বর সেতুটি আনুষ্ঠানিকভাবে উদ্বোধন হয়েছিল। ১৫টি দেশ হতে আগত অতিথিরা তুষার ঝড়ের কারণে কয়েক মিটারের বেশি দেখতে পাননি; একদিন পর সেতুটি জনগণের জন্য উম্মুক্ত করা হয়। টিটলিস সেতু উদ্বোধনের প্রথম দুই সপ্তাহে, প্রায় ৫০০ পথচারী সেতুটি অতিক্রম করেছেন। গণমাধ্যমগুলির প্রতিবেদন অনুযায়ী এটি "বিশ্বের সবচেয়ে ভয়ঙ্কর সেতু"। সুইজারল্যান্ড পর্যটন এটিকে "একটি উচ্চ-অ্যাড্রেনালাইন তৈরী করা নতুন রোমাঞ্চ" বলে অভিহিত করেছে। স্কি রিসোর্টের মুখপাত্র দাবি করেছেন যে সেতুটি "শতভাগ নিরাপদ" এবং তার ব্যাখ্যানুসারে "সেতু থেকে পড়ে যাওয়া সত্যিই অসম্ভব"। উইকিমিডিয়া কমন্সে টিটলিস ঝুলন্ত সেতু সংক্রান্ত মিডিয়া রয়েছে। কুয়াশাচ্ছন্ন অবস্থায় রৌদ্রোজ্জ্বল দিনে পথচারী থাকা অবস্থায় Pawlowski, A. (১১ ডিসেম্বর ২০১২)। "Europe's highest suspension bridge opens in Swiss Alps"। এনবিসি নিউজ। ৫ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Titlis Cliff Walk: Europe's Highest Suspension Bridge Opens (PHOTOS)"। হাফপোস্ট। ১২ ডিসেম্বর ২০১২। ১৮ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Cha, Frances (১৮ ডিসেম্বর ২০১২)। "Cold, terrifying and incredible: Europe's highest suspension bridge opens"। সিএনএন। ১ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Europe's highest suspension bridge opens in the Swiss Alps"। ফক্স নিউজ। ১৭ ডিসেম্বর ২০১২। ১৪ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) আনুষ্ঠানিক বাতায়ন